title: فريدا كاهلو
text: الاهتمام ديال كاهلو بالسياسة والفن قادها باش تنضم للحزب الشيوعي المكسيكي في 1927، فين تلاقات مع زميلها الفنان المكسيكي دييݣو ريڤيرا اللي غادي يتزوج بيها في 1928. قضی الزوجان أواخر العشرينات وبدايات الثلاثينات في السفر بجوج في المكسيك والولايات المتحدة. وفخلال هاد الفترة، طورات كاهلو أسلوبها الفني، اللي تميز بالتأثر بالثقافة الشعبية المكسيكية، ورسمات فالغالب پورتريهات ذاتية صغيرة مزجات فيها عناصر من المعتقدات قبل الكولومبية والكاثوليكية. لوحاتها أثارت اهتمام الفنان السريالي أندري بريتون، واللي نظم لكاهلو أول معرض منفرد ليها في جوليان ليڤي ݣالري في نيويورك سنة 1938.